b'\n_START_ARTICLE_\nPresti\xc5\xbeas (filmas)\n_START_SECTION_\nSiu\xc5\xbeetas\n_START_PARAGRAPH_\nFilmo siu\xc5\xbeetas suskaidytas \xc4\xaf tris linijas\xc2\xa0\xe2\x80\x93 veiksmas pl\xc4\x97tojamas trimis laikotarpiais._NEWLINE_Pirmiausia re\xc5\xbeisierius \xc5\xbei\xc5\xabrov\xc4\x85 supa\xc5\xbeindina su dviem jaunais magais\xc2\xa0\xe2\x80\x93 Rupertu Angeriu ir Alfredu Bordenu, kurie drauge su Ruperto \xc5\xbemona D\xc5\xbeulija, padeda savo mokytojui pasirodymuose. Kart\xc4\x85, nepavykus vienam triukui, d\xc4\x97l Alfredo klaidos mir\xc5\xa1ta D\xc5\xbeulija, o Rupertas ima kaltinti buvus\xc4\xaf draug\xc4\x85. Po \xc5\xa1io nelaimingo atsitikimo vyrai tampa nuo\xc5\xbemiais konkurentais, ne vien stengdamiesi pralenkti vienas kit\xc4\x85 ant scenos, bet ir provokuodami vienas kit\xc4\x85 ker\xc5\xa1tauti._NEWLINE_Antrojoje siu\xc5\xbeeto linijoje vaizduojama, kaip Rupertas atvyksta \xc4\xaf Kolorado Springs\xc4\x85 tartis su garsiu mokslininku Nikolu Tesla d\xc4\x97l jo sukurto magi\xc5\xa1ko klonavimo aparato. \xc5\xa0is prietaisas tampa pagrindine Alfredo pasirodymo dalimi, ne\xc5\xa1an\xc4\x8dia jam \xc5\xa1lov\xc4\x99 ir pripa\xc5\xbeinim\xc4\x85._NEWLINE_Galiausiai filmas nukelia mus \xc4\xaf ateit\xc4\xaf, \xc4\xaf lemting\xc4\x85 vakar\xc4\x85, kai Alfredas apkaltinamas Ruperto nu\xc5\xbeudymu. Jis teisiamas ir pasmerkiamas mirti.'